CELEX: 62012TN0387
Language: da
Date: 2012-09-04 00:00:00
Title: Sag T-387/12: Sag anlagt den 4. september 2012 — Italien mod Kommissionen

20.10.2012   
            
            
               DA
            
            
               Den Europæiske Unions Tidende
            
            
               C 319/15
            
         Sag anlagt den 4. september 2012 — Italien mod Kommissionen
   (Sag T-387/12)
   2012/C 319/28
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato S. Fiorentino)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens gennemførelsesafgørelse 2012/336/EU af 22. juni 2012 [meddelt under nummer K(2012) 3838] om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), for så vidt angår den del, er genstand for nærværende søgsmål.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Genstanden for nærværende søgsmål er begrænset til de faste finansielle korrektioner vedrørende Den Italienske Republik og vedrørende støtteordningen for producenter af tomater til forarbejdning i årene 2006, 2007 og 2008.
   Sagsøgeren har til støtte for søgsmålet fremført et enkelt anbringende om tilsidesættelsen af artikel 7, stk. 4, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (EFT L 160, s. 103), og af artikel 31 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209, s. 1).
   Sagsøgeren har i forbindelse med dette anbringende anfægtet anvendelsen af de finansielle korrektioner i den anfægtede afgørelse, fastsat til 2 % af de udbetalte udgifter, idet sagsøgeren gør gældende, at disse korrektioner er foretaget på trods af beviset for et betydeligt økonomisk tab, som Kommissionen har anerkendt.
   Sagsøgeren har endvidere anfægtet fastsættelsen af selve korrektionerne, eftersom den konkrete fastsættelse heraf må betragtes som uforholdsmæssig og åbenbar ulogisk, idet den er væsentlig højere end det eventuelle tab som følger af den adfærd, der foreholdes de italienske myndigheder.